Kasvit [Puutarhapalvelu Viherpeippo]
Viherpeipon taimimyynti
Taimimyymälämme ei ole kauppa, vaan suuri puutarha. Piha sijaitsee eteläisessä Järvenpäässä. Myymme taimia suoraan maasta kaivettuna. Samalla voit halutessasi ostaa myös terveellistä lähiruokaa Viherpeipon hyötyviljelmiltä. Käynti sopimuksen mukaan.
Asiakas voi kulkea pihalla ja nähdä kasvit täysikokoisina, omassa kasvuympäristössään. Taimen ostaja siis todellakin näkee, mitä on ostamassa, ja millaiseen paikkaan taimen voi istuttaa. Taimet kaivetaan maasta asiakkaan läsnäollessa, tämän valinnan mukaan. Kasvi pakataan siististi ruukkuun ja/tai muovipussiin. Suoraan maasta kaivetut taimet ovat huomattavasti isompia ja elinvoimaisempia kuin tavallisesta kaupasta ostetut purkkitaimet. Taimillamme saat nopeasti peittävän istutuksen. Jos taimi istutetaan ja hoidetaan oikein, annamme sille myös kasvuunlähtötakuun. Suoraan maasta kaivettu taimi kannattaa istuttaa niin pian kuin mahdollista. Riippuu kasvin juuristosta, kuinka kauan taimi voi odottaa istutusta: toiset pitää istuttaa samantien, monet taas pärjäävät kuukausitolkulla purkissa tai jopa pussissa. Taimen mukana saat aina (suulliset) istutusohjeet. Taimet ovat luonnonmukaisesti viljeltyjä.
Myytäviä kasveja
Myytävien kasvien valikoima vaihtelee - varmista etukäteen, onko toivomaasi kasvia varmasti saatavilla. Meillä on myös lukuisia kasveja, joita ei ole mainittu tässä. Taimet maksavat 3-5 euroa/kpl.
Maanpeitekasvit ja kivikkokasvit
Sammalleimu ja tuoksukurjenpolvi
Maksaruohoja (erilaisia) (Sedum)
erilaisia minttuja (Mentha)
erilaisia oreganoja eli mäkimeirameita (Origanum)
erilaisia timjameita (Thymus)
Kaikki Viherpeipon jälleenmyymät kukkasipulit ovat isokokoisia ja monivuotisia. Mitä suurempi sipuli, sitä isompi kukka. Sipulit tulevat Hollannista. Säilytämme ne viileässä, jotta ne eivät ala itää ennen aikojaan. Valitsen myyntiin varmat lajikkeet, jotka oikealle kasvupaikalle istutettuna nousevat vuodesta toiseen. (Marketeissa myydään paljon myös tulppaaneita, jotka Suomen oloissa jäävät yksivuotisiksi.) Sipulit myydään kuvallisessa pakkauksessa. Myynnissä on yleensä ainakin:
Darwin-hybridi-tulppaaneja, väreissä ainakin keltaista ja punaista (Tulipa)
Helmililjoja (Muscari)
Krookuksia (Crocus)
Sinililjoja (Scilla)
Sipulipussin hinta on lajikkeesta ja sipulien määrästä (yleensä 10-25kpl) riippuen 3,5-5€.
Tule tutustumaan Viherpeipon puutarhaan tai sovi nouto:
Ulla Gartz, puh: 040-2166977
Isommista tilauksista voit kysyä Järvenpään ja Tuusulan alueella myös kotiinkuljetusta.